The White Tiger (filma)

The White Tiger 2021eko Ramin Bahrani estatubatuar zinema zuzendariaren film dramatiko bat da, Aravind Adiga idazlearen izen bereko eleberrian oinarritua. Adarsh Gourav, Rajkummar Rao eta Priyanka Chopra aktoreek antzeztu zuten.

Argumentua 

Balram herrixka txiro bateko mutil bat da, behin bere gaitasun akademikoaz irakasleak txunditu zituena, tigre zuri bat bezain ustekabea. Baina bere familia pobrezian erori eta eskola utzi behar izan zuen, eta Balram heldua herriko jauntxo-familiari beha dago; hauek bere errentari tinko eusten diote, nahiz eta jadanik aberatsak izan ikatz esportatzaile bezala. Aitalehena Zikoina ezizenezko aurpegi luzeko gizona da, eta seme nagusia Mangosta zakarra du. Baina liberalagoa eta toleranteagoa den Ashok seme gazteagoa ere Estatu Batuetatik bueltan da, Pinky indiar-estatubatuar emaztearekin batera. Balram handizaleak bide bat lantzen du jauntxo-familiara gerturatzeko, eta laster lortzen du lana Ashok eta Pinkyren gidari pertsonal bezala. Haien Delhiko luxuzko apartamentu blokearen sotoan bizi da apalki, eta tratu ona jasotzen du pentsamolde modernoko bikote honengandik, langileekin daukaten harreman onez harro daudenak - puntu bateraino. Baina istripu larri batek beraien arteko harremana, eta Balramen bere buruarekiko gorroto ezkutua, krisira eramaten ditu.

Aktoreak 
 Adarsh Gourav: Balram Halwai
 Priyanka Chopra: Pinky
 Rajkummar Rao: Ashok
 Mahesh Manjrekar: Zikoina
 Swaroop Sampat
 Kamlesh Gill
 Vijay Maurya
 Nalneesh Neel: Vitiligo Lips

Erreferentziak

Kanpo estekak 
 The White Tiger filmaren IMDBko fitxa irakurgai 

Ameriketako Estatu Batuetako filmak
Indiako filmak
Drama filmak
Indian girotutako filmak
2021eko filmak